ภาษีโรงเรือนและที่ดิน
ระยะเวลาชำระภาษี มกราคม - กุมภาพันธ์ ของทุกปี 
ภาษีโรงเรือนและที่ดิน 
ภาษีโรงเรือนและที่ดิน หมายถึง ภาษีที่จัดเก็บจากโรงเรือนหรือสิ่งปลูกสร้างอย่างอื่น ๆ กับที่ดินซึ่งใช้ต่อเนื่องกับโรงเรือน หรือสิ่งปลูกสร้างนั้น
ผู้ที่มีหน้าที่เสียภาษีโรงเรือนและที่ดิน
ผู้เป็นเจ้าของสินทรัพย์ โรงเรือน สิ่งปลูกสร้าง เช่น ตึก, อาคาร, คอนโดนิเนียม หรือสิ่งปลูกสร้างอย่างอื่นในเขตเทศบาล ซึ่งใช้หาประโยชน์โดยใช้เป็นสถานประกอบการพาณิชย์ต่างๆ ให้เช่า หรือให้ผู้อื่นอยู่อาศัย อยู่ในข่ายต้องชำระภาษีโรงเรือนและที่ดินกับเทศบาล
การยื่นแบบแสดงรายการเพื่อเสียภาษีโรงเรือนและที่ดิน
ขอรับแบบพิมพ์แสดงรายการทรัพย์สิน (แบบ ภ.ร.ด. 2 ) ที่กองคลัง เทศบาล กรอกรายละเอียด และยื่นต่อเจ้าหน้าที่ เพื่อประเมินภาษีภายในเดือน มกราคม - กุมภาพันธ์ของทุกปี
ขอรับใบแจ้งการประเมินภาษี (แบบ ภ.ร.ด.2) จากเทศบาลแล้ว ชำระเงินภายใน 30 วัน นับแต่วันที่ได้รับใบแจ้งการประเมิน
หลักฐานที่ต้องนำไปแสดง
• สำเนาโฉนดที่ดิน หรือ น.ส.3 หรือ น.ส.3 ก
• บัตรประจำตัวประชาชน
• สำเนาทะเบียนบ้าน
• ทะเบียนการค้า . ทะเบียนพาณิชย์, ใบอนุญาตปลูกสร้างอาคาร
• ใบเสร็จรับเงินปีที่ผ่านมา
